দার্জিলিং পার্বত্য অঞ্চল
দার্জিলিং পার্বত্য অঞ্চল হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল। দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।